ΓΡΑΠΤΗ ΕΡΩΤΗΣΗ P-0669/00

υποβολή: Anna Terrn i Cus (PSE) προς την Επιτροπή

(29 Φεβρουαρίου 2000)

Θέμα: Μεταφορά της οδηγίας 92/61/ΕΟΚ στην ισπανική νομοθεσία

Η μεταφορά της οδηγίας 92/61/ΕΟΚ(1) στην ισπανική νομοθεσία αποτέλεσε το έναυσμα για διάφορες ρυθμίσεις σε επίπεδο έγκρισης, κυκλοφορίας και καταχωρήσεως αυτοκινήτων. Μια από τις πλέον πρόσφατες είναι η νέα Γενική Ρύθμιση Αυτοκινήτων που εγκρίθηκε με το ΒΔ 2822/98 της 23ης Δεκεμβρίου. Στον εν λόγω κανονισμό για τα οχήματα με κινητήρα, τα δίτροχα, τρίτροχα ή τετράτροχα οχήματα που ανταποκρίνονται στα τεχνικά χαρακτηριστικά της προαναφερθείσας οδηγίας καταχωρούνται στην κατηγορία των μοτοποδηλάτων.

Εν όψει των προαναφερθέντων, συνειδητοποιεί η Επιτροπή την φερόμενη ως διακριτική μεταχείριση όσον αφορά τα ελαφρά τετράτροχα στην Ισπανία, δεδομένου ότι η χορήγηση συγκεκαλυμμένων ενισχύσεων στους κατασκευαστές δίτροχων και τρίτροχων μοτοποδηλάτων και μοτοσικλετών που επέτρεψε η Ισπανική κυβέρνηση συνιστά παραβίαση της κοινοτικής νομοθεσίας;

Επίσης, και σε σχέση με την διακριτική μεταχείριση, συνειδητοποιεί η Επιτροπή την φερόμενη ως διακριτική φορολογική μεταχείριση όσον αφορά τα τετράτροχα στην Ισπανία, δεδομένου ότι όπως και τα άλλα μοτοποδήλατα πόκεινται στους ίδιους έμμεσους φόρους και μάλιστα αναδρομικώς, συγκεκριμένα δε στον ΦΠΑ και στο ειδικό τέλος επί ορισμένων μεταφορικών μέσων;

Με στόχο την ορθή εφαρμογή της προαναφερθείσας οδηγίας, δεν πρέπει να ισχύει για τα τετράτροχα το ίδιο καθεστώς όπως για τα άλλα μοτοποδήλατα;

(1) ΕΕ L 225 της 10.8.1992, σελ. 72.

Απάντηση του κ. Bolkestein εξ ονόματος της Επιτροπής

(24 Μαρτίου 2000)

Το άρθρο1.2 της οδηγίας 92/61/ΕΟΚ του Συμβουλίου της 30ης Ιουνίου 1992, περί εγκρίσεως τύπου των δικύκλων ή τρίκυκλων οχημάτων με κινητήρα κατανέμει τα οχήματα που αναφέρονται στην οδηγία σε μοτοποδήλατα, μοτοσικλέτες και τρίκυκλα. Επιπλέον, το άρθρο 1.3 προβλέπει την εφαρμογή της οδηγίας στα οχήματα με κινητήρα με τέσσερις τροχούς (τετράκυκλα) με τα χαρακτηριστικά που καθορίζονται στα άρθρα 1.3.(α) και 1.3.(β).

Με επιστολή της 29ης Ιανουαρίου 1993, οι ισπανικές αρχές ενημέρωσαν την Επιτροπή για τη μεταφορά στο ισπανικό δίκαιο της οδηγίας. Οι ισπανικές αρχές διαβίβασαν επίσης αντίγραφο του νομοθετικού μέσου που επιτρέπει αυτή τη μεταφορά: την εντολήπουργού 18634 της 24ης Ιουλίου 1992 όπως δημοσιεύθηκε στην Επίσημη Εφημερίδα αριθ. 187, σελίδα 27373) της 5ης Αυγούστου 1992.

Οι πληροφορίες που έχει στη διάθεσή της η Επιτροπή δεν της επιτρέπουν να εντοπίσει την ύπαρξη καλυμμένων ενισχύσεων που παρέχονται στους κατασκευαστές δίκυκλων ή τρίκυκλων μοτοποδηλάτων και μοτοσικλετών.

Η Επιτροπή γνωρίζει πολύ καλά τη διαφοροποιημένη δημοσιονομική μεταχείριση που εφαρμόζει η Ισπανία στα μοτοποδήλατα ανάλογα με το αν έχουν δύο ή τρεις ή ακόμα και τέσσερις τροχούς. Όσον αφορά τον ΦΠΑ, τα δίκυκλα ή τρίκυκλα μοτοποδήλατα με κυβισμό μικρότερο από 50 κυβικά εκατοστόμετρα (cm3) επωφελούνται σάυτή τη χώρα από μειωμένο συντελεστή ΦΠΑ, ενώ στα άλλα εφαρμόζεται ο κανονικός συντελεστής. Σχετικά με τα μοτοποδήλατα που δεν αποτελούν τμήμα των εμπορευμάτων που περιλαμβάνονται στο παράρτημα Η της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών Κοινό σύστημα φόρου προστιθεμένης αξίας: ομοιόμορφη φορολογική βάση(1), τα οποία μπορούν να επωφεληθούν από μειωμένο συντελεστή, η Επιτροπή θα εξετάσει τη σκοπιμότητα να αναλάβει διαδικασία γιάυτό το θέμα στο πλαίσιο του άρθρου 226 (πρώην άρθρου 169) της συνθήκης ΕΚ. Όσον αφορά τον ειδικό φόρο επί ορισμένων μεταφορικών μέσων που εφαρμόζεται σάυτό το κράτος μέλος, ο εν λόγω φόρος εισπράττεται κατά την πρώτη οριστική καταχώρηση αριθμού κυκλοφορίας στην Ισπανία αυτοκινήτων οχημάτων καινούργιων ή μεταχειρισμένων, με εξαίρεση ορισμένες κατηγορίες οχημάτων μεταξύ των οποίων η κατηγορία των δικύκλων ή τρίκυκλων μοτοποδηλάτων κυβισμού ίσου ή μικρότερου των 250 cm3. Η καταχώρηση αριθμού κυκλοφορίας των ελαφρών τετρακύκλων αντίθεταπόκειται στον φόρο. Δεδομένου ότι αυτός ο φόρος δεν έχει εναρμονισθεί σε ευρωπαϊκό επίπεδο, η Ισπανία μπορεί να επιλέξει τις κατηγορίες στις οποίες τον εφαρμόζει.

(1) ΕΕ L 145 της 13.6.1977.